दरअसल शोवाना के पिता चाहते थे कि वो बड़ी होकर डॉक्टर बने जबकि उनकी मां की इच्छा थी कि वो इंजीनियरिंग के क्षेत्र में नाम कमाए। हालांकि शोवाना को इनमें से किसी भी चीज पर दिलचस्पी नहीं थी। शोवाना जब बच्ची थी तो वो अपने घर की सारी दीवारों को रंग से भर देती थी तब उन्होने सोचा कि क्यों ना एनीमेशन के क्षेत्र में हाथ अजमाया जाये। इसके लिए उन्होने नेशनल इंस्टीट्यूट ऑफ डिजाइन में दाखिला लेने की कोशिश की लेकिन वो सफल नहीं हो सकीं जिसके बाद उन्होने पुणे के डिजाइन कॉलेज एमआईटी में दाखिला ले लिया। लेकिन जल्द ही उनको अहसास हो गया कि उनकी जिंदगी में कुछ छूट रहा है जिसकों वो पाना चाहती है। इस तरह उन्होने बीच में ही अपना कोर्स छोड़ दिया। इसके बाद उन्होने दूसरे कॉलेज की तलाश शुरू कर दी और उन्होने फाइन आर्ट से जुड़े कला भवन में दाखिला ले लिया। ये शांतिनिकेतन विश्वविद्यालय के तहत आता है।